สังคมข่าวหุ้น
*...ดัชนีหุ้นไทยปิดตลาด 1,630.77 จุด เพิ่มขึ้น 8.67 จุด มูลค่าการซื้อขาย 33,744 ล้านบาท วันนี้ (27 พ.ย.) มีโอกาสเห็นแรงขายทำกำไรตามกรอบการแกว่งตัวระดับ 1,620-1,640 จุด...
26 พ.ย. 2561

เล็กเซียวหงส์
*…ดัชนีหุ้นไทยปิดตลาด 1,630.77 จุด เพิ่มขึ้น 8.67 จุด มูลค่าการซื้อขาย 33,744 ล้านบาท วันนี้ (27 พ.ย.) มีโอกาสเห็นแรงขายทำกำไรตามกรอบการแกว่งตัวระดับ 1,620-1,640 จุด…
*…SIRI ราคาเด้งดึ๋งขึงขังขึ้นมาทันที หลังประกาศใช้เงิน 3,000 ล้านบาท เพื่อซื้อหุ้นคืน 10% โอ้ว..เรียกว่า “วันจักร์ บุรณศิริ” ใจถึงพึ่งได้จริง ๆ แต่กระแสเงินสดในมือมีแค่ 2,500 ล้านบาท ซื้อหุ้นคืนหมดเอาเงินไหนลงทุนกันละเนี่ย.!?…
*…ORI ดูไม่ยอมน้อยหน้า..ล่าสุด “พีระพงศ์ จรูญเอก” ซีอีโอใหญ่..ออกมาส่งซิกว่า “กำลังพิจารณาเรื่องซื้อหุ้นคืน” อยู่เหมือนกัน.!? เท่านั้นแหละราคาพุ่งพรวดขึ้นทันที..นี่เพียงแค่คิดหุ้นก็ขึ้นแล้ว แต่ขอย้ำนี่เพียงแค่ “กำลังพิจารณา” จะซื้อจริงหรือไม่..ไม่ทราบ.! เข้าออกช่วงนี้ดู “ตาม้า ตาเรือ” ให้ดีละกัน..!?…
*…GLOW รับประทานแห้วซะแล้ว เมื่อ “ศาลฎีกา” มีคำสั่งกลับคำพิพากษาของศาลภาษีอากรกลาง เป็นเหตุให้กรมสรรพากร ไม่ต้องคืนเงินภาษีเงินได้นิติบุคคลและเงินเพิ่มจำนวน 466.19 ล้านบาท ให้บริษัท เก็คโค่-วัน จำกัด บริษัทลูกที่ GLOW ถือหุ้น 65% ดูท่าทางหุ้น GLOW น่าจะปรับลงรับการแพ้คดีครั้งนี้..อย่างหลีกเลี่ยงไม่ได้…
*…BTS มีประเด็นต้องตามกันต่อหลังครม.ไฟเขียวรฟม.โอนสินทรัพย์พร้อมหนี้กว่า 100,000 ล้านบาท โครงการรถไฟฟ้าสายสีเขียวอ่อนส่วนต่อขยายเหนือ-ใต้ให้กทม.เป็นที่เรียบร้อยแล้ว..แต่ว่าไฮไลต์มันอยู่ตรงที่..กทม.เมื่อรับสินทรัพย์มาแล้ว ต้องมาเจรจากับ BTS ของ “มังกรคีรี” ให้มาช่วยแบกรับหนี้ก้อนโตนี้ไปหน่อย เพื่อแลกกับการต่อสัญญาสัมปทานให้ BTS อีก 10 ปี จากเดิมสัมปทานหมดอายุปี 2573 แม้ BTS จะสงวนท่าทีว่ายังไม่ได้ข้อสรุป..แต่เอาเถอะดีลใหญ่ระดับหนี้ 100,000 ล้านบาท..หากต่อสัมปทานจริง VGI รับเนื้อ ๆ ละซิครับ..รออะไร..!…
*…NER ชักเริ่มเห็นข่าวดี ที่กำลังซุ่มเจรจา 3 ผู้ผลิตยางรถยนต์ แอบได้ยินว่าทุบโต๊ะจบไปแล้ว 1 ค่าย..เอ้า..ฮึดกันอีกซักรอบ ให้ราคาขึ้นเกิน 2 บาท ทีนี้ละขึ้นครั้งละ 2 สตางค์ จะทำให้หุ้นวิ่งหาราคาไอพีโอ 2.58 บาท ได้เร็วขึ้น…
*…BJC เห็นเข้าไปซื้อหุ้น WG ทีแรกงงว่าจะซื้อไปทำไม..แต่เข้าดูโครงสร้างธุรกิจ BJC ดูเหมือนธุรกิจเคมีภัณฑ์อุตสาหกรรม WG จะเอื้อประโยชน์ต่อ BJC ในอนาคต ได้อย่างดีทีเดียว..ดีลนี้นึกไปถึง 10 กว่าปีก่อน “เสี่ยเจริญ” เข้ามาซื้อ BJC ก็ได้โรงงานขวดและแก้ว ที่ซัพพอร์ตกลุ่มไทยเบฟฯ มาจนถึงทุกวันนี้…หรือกรณี “เสี่ยเจริญ” เข้าซื้อ SSC เพื่อต้องการแวร์เฮ้าส์และฐานข้อมูลลูกค้ารากหญ้าที่มีอยู่ทั่วประเทศ..เห็นได้ชัดว่าระดับ “เสี่ยเจริญ” ชั้นเดียวเชิงเดียวคิดไม่เป็นจริง ๆ…
*…ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดย บูรพา สงวนวงศ์ และ สุภชัย ปกป้อง รับชมสด ๆ ผ่านทาง www.facebook.com/ข่าวหุ้นธุรกิจ, www.facebook.com/ข่าวหุ้นเจาะตลาด และ FM 102 MHz….
*…พร้อมอัพเดทตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดย อารียานันท์ สัทธรรมสกุล เวลา 9.10 น. ตามด้วย Mid-Day Report โดย บูรพา สงวนวงศ์ เวลา 12.25 น. ปิดท้ายด้วย Post Market Report โดย สุภชัย ปกป้อง เวลา 17.30 น. การันตีทุกโจทย์เรื่องหุ้น หาคำตอบได้ที่ข่าวหุ้นธุรกิจเท่านั้น